সমকামিতা
সমকামিতা (ইংরেজি: "Homosexuality", হোমোসেক্সুয়ালিটি) বা সমপ্রেম বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখীতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
অ্যালেন গিন্সবার্গ
তাঁর বিভন্ন কর্মকাণ্ডের মধ্যে সমকামিতা বিষয়ক কর্মকাণ্ডগুলো ছিলো সবচেয়ে প্রভাবশালী ও বিতর্কিত। তিনি সমকামীদের অধিকার ও স্বাধীনতা রক্ষায় আন্দোলন করেছিলেন। ১৯৪৩ সালে তিনি নিজেকে "সমকামীতার পর্বত" রূপে নিজেকে আবিস্কার করেন। এই ইচ্ছাটি তিনি খোলামেলাভাবে তাঁর কথাবার্তা ও কবিতায় প্রকাশ করেন। সমকামী বিয়ের ব্যাপারে নিদর্শন রাখতে তিনি তাঁর বন্ধু ও কবি পিটার অরলোভস্কিকে বিয়ে করেন। পরবর্তীতে সমকামী লেখকরা সমকামিতা বিষয়ক তাঁর খোলামেলা কথাবার্তার সৎসাহস প্রত্যক্ষ করেছেন, যা আগে দেখা যেতো শুধু কবরের ফলকেই।
অ্যালেন গিন্সবার্গ ভারতবর্ষে থাকাকালীন সর্বাধিক সময় কাটিয়েছিলেন কলকাতায়, ১৯৬২-১৯৬৩ সালে এবং তিকি পশ্চিমবাংলার কবিদের ঘনিষ্ঠ হয়ে উঠেছিলেন । তাঁর সঙ্গে হাংরি আন্দোলন এর কবি শক্তি চট্টোপাধ্যায় ও মলয় রায়চৌধুরীর হৃদ্যতা গড়ে ওঠে এবং তিনি আমেরিকায় ফিরে গিয়ে হাংরি আন্দোলনএর কবিদের রচনা সেখানকার প্রখ্যাত পত্রিকাগুলিতে প্রকাশের ব্যবস্থা করেছিলেন । অ্যালেন গিন্সবার্গের বিখ্যাত কবিতা 'হাউল' এবং 'ক্যাডিশ' বাংলায় অনুবাদ করেছেন মলয় রায় চৌধুরী ।